OpenLLM-France/wikimedia huggingface dataset:
# Pinar del Rey

Pinar del Rey és un barri de Madrid integrat en el districte d'Hortaleza. Té una superfície de 263,21 hectàrees i una població de 57.635 habitants (2009). Limita al nord amb Apóstol Santiago, al nord i est amb Valdefuentes, al sud amb Canillas i a l'oest amb Atalaya (Ciudad Lineal). Està delimitat per un triangle format al sud per la Gran Via de Hortaleza, la carretera d'accés a l'Estació d'Hortaleza i el carrer Manuel Azaña.

## Enllaços externs

* Estadística del districte Hortaleza
* Ortofoto d'Hortaleza i mapes del districte i els seus barris, amb les seccions censals Arxivat 2012-03-24 a Wayback Machine.
* Barrio de Pinar del Rey Arxivat 2012-10-14 a Wayback Machine. a la Madripedia
# Sender dels Apalatxes

El Sender Paisatgístic Nacional dels Apalatxes (Appalachian National Scenic Trail) és una ruta de senderisme a l'est dels Estats Units, generalment coneguda com el Sender dels Apalatxes (Appalachian Trail) o simplement The AT. L'enginyer forestal Benton MacKaye va concebre el pla per al camí a les Muntanyes Apalatxes el 1921. La construcció va començar el 23 d'octubre de 1923. S'estén des de la Muntanya Springer, a Geòrgia, fins al Mont Katahdin, a Maine. Té uns 3.515 quilòmetres de llarg. Una extensió no oficial de la ruta, coneguda com el Sender Internacional dels Apalatxes (International Appalachian Trail o Sentier International des Appalaches), continua al nord fins al Canadà, al final de la serralada on entra a l'oceà Atlàntic.
El camí passa pels estats de Geòrgia, Carolina del Nord, Tennessee, Virgínia, Virgínia de l'Oest, Maryland, Pennsilvània, Nova Jersey, Nova York, Connecticut, Massachusetts, Vermont, Nou Hampshire i Maine. Trenta clubs del senderisme i altres associacions treballen per mantenir la ruta. El National Park Service (Servei de Parcs Nacionals) i l'Appalachian Trail Conservancy (Conservació del Sender dels Apalatxes), una entitat sense ànim de lucre, administren el sender com una unitat oficial del sistema de parcs nacionals. La major part del recorregut es troba a les zones salvatges, encara que algunes parts travessen ciutats, carreteres i rius.
El Sender dels Apalatxes és ben conegut per gran nombre d'excursionistes. Molts d'ells, que s'anomenen "thru-hikers" (excursionistes passants), tracten de caminar tota la ruta en una sola temporada. Hi ha molts llibres, guies, mapes, pàgines web i organitzacions d'aficionats que es dediquen a la causa del sender. El Sender dels Apalatxes, el Sender de la Divisòria Continental (Continental Divide Trail) i el Sender de la Cresta del Pacífic (Pacific Crest Trail) constitueixen conjuntament l'anomenada "Triple Corona" del senderisme de llarga distància als Estats Units.

## Bibliografia

* Bryson, Bill. A Walk in the Woods: Rediscovering America on the Appalachian Trail. Nova York: Anchor Books, 1998. ISBN 0-7679-0251-3.

## Referències

* ↑ Gailey, Chris. "Appalachian Trail FAQs" Arxivat 2008-05-05 a Wayback Machine. Appalachian Mountain Club [Consulta: 29-02-2012]
* ↑ Trail Maintaining Clubs Arxivat 2012-02-12 a Wayback Machine. Appalachian Trail Conservancy [Consulta: 29-02-2012]
* ↑ "A Fork in the Trail". Audubon Magazine. (Gener 1985)
* ↑ Applebome, Peter. "A Jolt of Energy for a Much Trod-Upon Trail". New York Times. (31-05-2010)
* ↑ «Triple Crown Award». [Consulta: 29 febrer 2012].
* ↑ Adams, Glenn «Hiker Achieves 'Triple Crown'». Washington Post, 27-10-2001 [Consulta: 27 novembre 2008].

## Enllaços externs

* Web Oficial del National Park Service: Appalachian National Scenic Trail (anglès) (castellà)
* Appalachian Trail Conservancy (anglès)
# Vedeniapin

Vedeniapin (en rus: Веденяпин) és un poble (un khútor) del krai de Stàvropol, a Rússia, que en el cens del 2010 tenia 236 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Rick Flens

Rick Flens (Zaandam, 11 d'abril de 1983) és un ciclista neerlandès, professional des del 2003.
Especialista en la contrarellotge, els seus principals èxits esportius són dues edicions de l'OZ Wielerweekend i diverses etapes en curses d'una setmana.

## Palmarès

* 2003
** 1r a l'OZ Wielerweekend
* 2005
** 1r a la Ronde van Zuid-Holland
** 1r a l'OZ Wielerweekend i vencedor d'una etapa
* 2006
** Vencedor d'una etapa de l'Olympia's Tour
** Vencedor d'una etapa de la Ronde van Vlaams-Brabant
** Vencedor d'una etapa del Tour de Poitou-Charentes
** Vencedor d'una etapa del Tour de la Somme
* 2007
** Vencedor d'una etapa de la Volta a Dinamarca

### Resultats al Giro d'Itàlia

* 2010. 135è de la classificació general
* 2011. 155è de la classificació general
* 2014. 132è de la classificació general
* 2015. 144è de la classificació general

## Enllaços externs

* Fitxa a sitiodeciclismo.net
# Aigües blanques

«Aigües blanques» té aquests significats:
* ses Aigües Blanques o S'Aigua Blanca, una platja a Eivissa
* Aigües blanques, una categoria d'aigües residuals
# Cloverleaf

Cloverleaf és una concentració de població designada pel cens dels Estats Units a l'estat de Texas. Segons el cens del 2000 tenia 23.508 habitants.

## Demografia

Segons el cens del 2000, Cloverleaf tenia 23.508 habitants, 7.287 habitatges, i 5.800 famílies. La densitat de població era de 2.542,4 habitants per km².
Dels 7.287 habitatges en un 46,7% hi vivien nens de menys de 18 anys, en un 57,9% hi vivien parelles casades, en un 14,9% dones solteres, i en un 20,4% no eren unitats familiars. En el 16,1% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,23 i el nombre mitjà de persones que vivien en cada família era de 3,61.
Per edats la població es repartia de la següent manera: un 33,7% tenia menys de 18 anys, un 11,6% entre 18 i 24, un 30,7% entre 25 i 44, un 18,2% de 45 a 60 i un 5,8% 65 anys o més.
L'edat mediana era de 28 anys. Per cada 100 dones de 18 o més anys hi havia 98,4 homes.
La renda mediana per habitatge era de 37.449 $ i la renda mediana per família de 40.231 $. Els homes tenien una renda mediana de 30.958 $ mentre que les dones 25.044 $. La renda per capita de la població era de 16.245 $. Aproximadament el 15,6% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cloverleaf». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Cloverleaf». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Dansaire de l'Orinoco

El dansaire de l'Orinoco (Saltator orenocensis) és un ocell de la família dels tràupid (Thraupidae).

## Hàbitat i distribució

Habita zones amb arbres i arbustives i terres de conreu de les terres baixes al nord-est de Colòmbia i Veneçuela.

## Referències

* ↑ «Dansaire de l'Orinoco». Cercaterm. TERMCAT, Centre de Terminologia. Rev. 20/10/2022(català)
# Pinus pinceana

El pinyó, pi pinyoner-ploraner o pi pinyó (Pinus pinceana) és una espècie de conífera de la família Pinaceae. És endèmic del centre i nord de Mèxic on creix a les muntanyes semiàrides a una altitud entre 1.100 i 2.600 msnm.
Pot assolir una altura de 10 m, però generalment no supera els 5-6 m. S'utilitza com a fusta i llenya. Es considera en Perill d'Extinció per la Norma Oficial Mexicana 059.

## Referències

* ↑ Earle, Christopher J. Pinus pinceana. The Gymnosperm Database. Consultada el 19 de desembre de 2014.
* ↑ Enciclovida. Consultat el 8 de novembre de 2019.

## Enllaços externs

* Pinus pinceana al WCSP (anglès) Consultat el 25 de març del 2020.
* L'espècie a Catalogue of Life (anglès) Consultat el 25 de març del 2020.
* Pinus pinceana a Encyclopedia Of Life (anglès) Consultat el 25 de març del 2020.
# Schaffhouse-près-Seltz

Schaffhouse-près-Seltz (en alsacià Schoffof) és un municipi francès, situat a la regió del Gran Est, al departament del Baix Rin. L'any 1999 tenia 569 habitants.
Forma part del cantó de Wissembourg, del districte de Haguenau-Wissembourg i de la Comunitat de comunes de la Plana del Rin

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 304 | 308 | 323 | 347 | 359 | 460 |

## Administració

Llista d'alcaldes :
| Període | Identitat | Partit |
| 2001- | Philippe Giraud | |
# Vedinhs e Garraus

Vedins e Garraus (francès Bezins-Garraux) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Rifaat El-Fanagily

Rifaat El-Fanagily (Damiata, 1 de maig de 1936 - 23 de juny de 2004) fou un futbolista egipci de la dècada de 1960.
Fou internacional amb la selecció d'Egipte amb la qual participà en els Jocs Olímpics de 1960 i 1964.
Pel que fa a clubs, destacà a Al-Ahly.

## Referències

* ↑ «Obituary: Death of 'The Engineer'». Al-Ahram Weekly. Arxivat de l'original el 12 gener 2010. [Consulta: 26 octubre 2011].
* ↑ Rifaat El-Fanagily a National-Football-Teams.com (anglès)
# Maria dels Apòstols

Maria dels Apòstols, nascuda Therese von Wüllenweber (Korschenbroich, 19 de febrer de 1833 – Roma, 25 de desembre de 1907) va ser una monja catòlica alemanya, cofundadora de les Germanes del Diví Salvador. Va ser beatificada el 1968 pel Papa Pau VI.

## Biografia

La baronessa Theresa Wüllenweber, filla del baró Theodore de Wüllenweber, va néixer el 19 de febrer de 1833 al castell de Myllendonk. Era la més gran de quatre germanes. Des de la seva joventut, Teresa desitjà rebre ordres, però va ser rebutjada.
El 4 de juliol de 1882 va conèixer al Pare Francesc Maria de la Creu, superior i fundador de la Companyia del Diví Salvador a Alemanya. El 8 de desembre de 1888 cofundarien junts a Tivoli la congregació de les Germanes del Diví Salvador. A partir d'aquest moment, va prendre el nom de Mare Maria dels Apòstols.
Va morir el 25 de desembre de 1907 de meningitis a Roma. Està enterrada al Campo Santo Teutonico d'aquesta ciutat. L'ordre de les Germanes del Diví Salvador es va confirmar el 1911, quatre anys després de la seva mort, amb el decret de Laudis i rebé l'aprovació eclesiàstica el 1926.
El Papa Pau VI va beatificar la Mare Maria dels Apòstols el 13 de octubre de 1968.

## Referències

* ↑ «Seligsprechung der Therese von Wüllenweber». NGZ Online, 12-10-2003 [Consulta: 9 setembre 2017].
* ↑ «Selige Maria von den Aposteln. Mitgründerin der Salvatorianerinnen (1833–1907)». Salvatorianerinnen. [Consulta: 9 setembre 2017].
# Cloverdale (Califòrnia)

Cloverdale és una població dels Estats Units a l'estat de Califòrnia. Segons el cens del 2000 tenia 6.831 habitants.

## Demografia

Segons el cens del 2000, Cloverdale tenia 6.831 habitants, 2.495 habitatges, i 1.741 famílies. La densitat de població era de 1.046,6 habitants per km².
Dels 2.495 habitatges en un 36,4% hi vivien nens de menys de 18 anys, en un 55,3% hi vivien parelles casades, en un 9,1% dones solteres, i en un 30,2% no eren unitats familiars. En el 24,9% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,24.
Per edats la població es repartia de la següent manera: un 27,3% tenia menys de 18 anys, un 8,5% entre 18 i 24, un 28,3% entre 25 i 44, un 21,7% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 96,5 homes.
La renda mediana per habitatge era de 42.309 $ i la renda mediana per família de 50.000 $. Els homes tenien una renda mediana de 40.036 $ mentre que les dones 26.610 $. La renda per capita de la població era de 19.750 $. Entorn del 7,2% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cloverdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Cloverdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Cunegunda de Luxemburg

Cunegunda de Luxemburg (Luxemburg o Castell de Gleiberg, ca. 975 – Abadia de Kaufungen, 3 de març de 1040) va ser l'esposa de l'emperador Enric II del Sacre Imperi Romanogermànic, també canonitzat. És venerada com a santa per l'Església catòlica.

## Biografia

Els seus pares van ésser Sigfrid I, primer comte de Luxemburg (922–998), i Eduvigis de Nordgau (ca. 935–992). En 998 va casar-se amb Enric IV, duc de Baviera, que esdevingué emperador com a Enric II del Sacre Imperi Romanogermànic. A la mort d'Otó III sense hereus, Enric va ser coronat, el 1002, rei de Germània i dos mesos després, Cunegunda va ésser coronada reina a Paderborn. Segons una tradició no confirmada, d'acord amb el seu marit, van fer vots de virginitat, per la qual cosa no van tenir descendència. Probablement, Enric, en constatar l'esterilitat de Cunegunda, no va voler repudiar-la per l'amor que li tenia i va renunciar a tenir fills per viure amb ella. D'aquí va néixer la creença que la manca de descendència havia estat voluntària, fent una mena de "matrimoni espiritual".
Va ser molt activa en política, assessorant el seu marit i prenent part en els consells de l'Imperi. En 1014, va anar amb Enric II a Roma, on van ser coronats emperadors pel papa Benet VIII. Quan Enric morí el 1024, Cunegunda va ésser regent, amb el seu germà, fins que fou elegit successor Conrad II.
Ja retirada del govern, el 1025 es va retirar a l'Abadia de Kaufungen, convent de monges benedictines que ella mateixa havia fundat a Kaufungen (Hesse). Hi va morir el 1040, essent sebollida amb el seu marit a la Catedral de Bamberg.
Va ser canonitzada per Innocenci III el 29 de març de 1200.

## Llegendes

Cunegunda s'havia adormit mentre llegia la Bíblia, una nit; quan es desvetllà es trobà envoltada de flames, ja que l'espelma havia pres a unes robes de la cambra. Llavors va fer el senyal de la creu i les flames desaparegueren.
Uns cortesans calumniadors van acusar-la de conducta escandalosa; en negar-ho ella, va voler sotmetre's a una ordalia o judici de Déu: va passar caminant, descalça, sobre uns ferros roents, sense patir cap mal, amb gran joia del seu marit, l'emperador.
* Talla a Saint Maximilian (Bischofshofen, Salzburg), 1680
* Miniatura de les Perícopes d'Enric II, copiades a Reichenau, 1007-1012; a dalt, Crist beneeix Enric II i Cunegunda
* Cunegunda fent caritat, relleu a la tomba de la catedral de Bamberg
* Tomba de l'emperador i Cunegunda a la Catedral de Bamberg, esculpida en 1499-1513 per Tilman Riemenschneider

## Notes

* ↑ El dret familiar germànic li permetia fer-ho.
* ↑ "Lives of the Saints: For Every Day of the Year" edited by Rev. Hugo Hoever, S.O.Cist., Ph.D., New York: Catholic Book Publishing Co., (1955), p. 93

## Enllaços externs

* Catholic-forum.com Arxivat 2006-12-12 a Wayback Machine.
* Catholic.com
# Plateosaure

El plateosaure (Plateosaurus, 'llangardaix pla') és un gènere de dinosaure prosauròpode que podia desplaçar-se a 2 o 4 potes. Feia entre 6 i 10 metres de longitud fet que el feia un dels dinosaures més grossos del període Triàsic. També fou un dels primers dinosaures herbívors que visqué a Europa i Groenlàndia, on hi havia vegetació abundant.
El plateosaure tenia un cap petit amb dents en forma de xerrac per a triturar les plantes.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Vicente Valcarce Cano

Vicente Valcarce (Arrecife, 19 d'octubre de 1974) és un exfutbolista canari, que ocupava la posició de defensa.
Es va formar a les categories inferiors del Reial Madrid, tot arribant a l'equip B el 1996, que militava a Segona Divisió. Sense debutar en el primer conjunt madridista, a l'estiu de 1998 fitxa pel Màlaga CF, equip en el qual romandria durant la resta de la seua carrera, fins a la seua retirada el 2008.
En aquests deu anys al club andalús, el canari va ser peça fonamental, especialment entre el 2002 i el 2005. Va diputar gairebé 250 partits amb el Málaga CF, inclosa competició europea.

## Enllaços externs

* perfil al Málaga CF Arxivat 2008-09-15 a Wayback Machine.
* Fitxa de Valcarce
# Anaclastis

Anaclastis és un gènere monotípic d'arnes de la família Crambidae. Conté només una espècie, Anaclastis apicistrigellus, que es troba a Austràlia, on ha estat registrada des de Queensland fins a Nova Gal·les del Sud. Té una envergadura de 10 mm.

## Referències

* ↑ «GlobIZ search». Global Information System on Pyraloidea. [Consulta: 17 gener 2019].
* ↑ Lepidoptera Larvae of Australia
# Decrià

Decrià (en llatí Decrianus) fou un arquitecte i enginyer mecànic del temps de l'emperador Hadrià que el va utilitzar per moure el colós de Neró que estava situat davant de la Domus Aurea. El trasllat es va fer amb la intervenció de 24 elefants, segons diu Deli Espartià. El seu nom apareix com Decrianus, Detrianus, Dentrianus, Dextrianus, i Demetrianus.

## Referències

* ↑ Decrianus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 949
# Porta del Sol (Tiwanaku)

La Porta del Sol és un monuments preinca. Situada a Tiwanaku, al territori de l'actual Bolívia, és un exemple de l'alt grau de perfecció aconseguit per la cultura precolombina d'Amèrica del Sud tant per seu bell aspecte artístic com per la simbologia continguda als baixos relleus. Es troba, hui, en territori ocupat pel poble aimara.

## Descripció

El portal treballat en la roca consta d'un únic i imposant bloc d'andesita, que pesa unes 10 o 13 tones, tallat en forma de porta.
Aquest monòlit antigament no era una peça aïllada sinó que formava part d'un edifici més gran, que devia ser damunt la Piràmide d'Akapana, al Kalasasaya, on hi ha diferents peces fetes amb el mateix material d'aquesta porta.

### Dimensions

Fa 2,75 m d'alçada, per 3,84 m d'ample, amb un grossor de mig metre.

### Ornamentació

El fris enclou quatre franges horitzontals, al centre de les quals hi ha la figura que s'atribueix al déu Viracocha, amb una grandària major que les altres.
* Detall d'ornamentació
* Figura central, possiblement Viracocha
* Figura de la primera i tercera fileres
* Figura de la segona filera

## Origen i història

Els estudiosos discrepen sobre la datació d'aquest monument. Per a Maurice Chatelain la construcció data de 27.000 anys enrere, i s'hi recolza en càlculs astronòmics. Rolf Müller, considerant la posició de la porta, i comparant-la amb les modificacions orbitals i d'inclinació de l'eix de la Terra, i comparant l'eixida del sol en el passat amb l'actualitat, creu que es remunta a 9.500 anys; un altre investigador la data en 12.000 anys.
Els vestigis trobats a la vora mostren que l'apogeu de la civilització que la va construir data de l'inici de l'era cristiana; quan va sorgir l'Imperi Inca, al voltant del segle xii, el conjunt de Tiwanaku ja estava en ruïnes; les primeres referències daten de la invasió espanyola; esfondrada i partida, es tornà a alçar a l'inici de la república boliviana i, novament esfondrada, es tornà a aixecar a la primeria del segle xx, de manera que no se'n sap la situació exacta originària perquè la seua situació actual a prop del temple de Kalasasaya no té fonts que la corroboren, i podria ser, en comptes d'una porta, un monument exempt.

## Referències

* ↑ Andrés Romero. «Antropologia: el enigma de Tiahuanaco». Nueva Era (revista), pàg. 8. Arxivat de l'original el 2009-07-26. [Consulta: 1r novembre 2006].
* ↑ Carlos Calvimontes Rojas. «Proporciones armónicas en la Puerta del Sol de Tiwanaku». C Calvimontes R.. Arxivat de l'original el 2015-03-24. [Consulta: 1r novembre 2006].
# Sistema Universitari Texas A&M

El Sistema Universitari Texas A&M és un dels sistemes d'educació superior més complexos dels Estats Units d'Amèrica. Està compost per nou universitats, vuit agències governamentals i diverses institucions de Ciències de la Salut.

## Universitats

* Universitat de Texas A&M, que compta amb dos campus a part del campus principal a College Station:
** Universitat de Texas A&M a Galveston
** Universitat de Texas A&M a Qatar
* Universitat Prairie View A&M
* Universitat Estatal Tarleton
* Universitat Internacional de Texas A&M
* Universitat de Texas A&M-Texas Central
* Universitat de Texas A&M-Commerce
* Universitat de Texas A&M-Corpus Christi
* Universitat de Texas A&M-Kingsville
* Universitat de Texas A&M-Sant Antoni
* Universitat de Texas A&M-Texarkana
* Universitat de Texas Occidental A&M

## Agències

* Texas AgriLife Research
* Texas AgriLife Extension Service
* Texas Engineering Experiment Station
* Texas Engineering Extension Service
* Texas Forest Service
* Texas Transportation Institute
* Texas Veterinary Medical Diagnostic Laboratory

## Vegeu també

* Merrill Lynch

## Enllaços externs

* Web oficial (anglès)
# Vicente Uriz Balliriain

Vicente Uriz Balliriain (Pamplona, 28 de setembre de 1970) és un exfutbolista navarrès, que ocupà la posició de migcampista.

## Trajectòria

Després de passar pel CD Izarra, el 1991 arriba al filial de l'Athletic Club, on roman dues temporades jugant a Segona Divisió. Sense debutar amb el primer equip, el 1993 marxa al Llevant UE, i dos anys després, recala al CD Logroñés.
Uriz va ser un dels jugadors més importants del conjunt de La Rioja a la segona meitat de la dècada dels 90, jugant sobretot a la categoria d'argent, però també a primera divisió la temporada 96/97. A les postres, entre 1995 i el 2000, el navarrès va jugar 180 partits amb l'equip de Las Gaunas.
L'estiu del 2000 el Logroñés perd la categoria i Uriz fitxa pel Racing de Ferrol, on és titular dos anys abans de passar a la SD Eibar, amb qui juga 26 partits de la temporada 02/03. Posteriorment, el migcampista ha seguit la seua carrera en equips de Segona B i Tercera, com el CD Logroñés de nou (03/04), la SD Ponferradina (04/07), amb qui pujaria a Segona Divisió, CD Lugo (07/08) i CD Alfaro (08/09).

## Enllaços externs

* Fitxa d'Uriz
# Mas d'en Serra (Sant Pere de Ribes)

El Mas d'en Serra és una obra de Sant Pere de Ribes (Garraf) protegida com a Bé Cultural d'Interès Local.

## Descripció

El Mas d'en Serra ha quedat integrat dins l'entramat urbà, dins la urbanització que li dona nom, al costat del nucli urba del les roquetes del garraf. És un edifici aïllat de planta irregular que es compon de diversos cossos superposats. Consta de planta baixa i pis i té la coberta a dues vessants amb el carener paral·lel a la façana. S'hi accedeix per un portal d'arc de mig punt adovellat, entorn el qual hi ha disposades diverses finestres d'arc pla arrebossat, la majoria de factura moderna. A la façana de ponent hi ha adossat un cos superior en alçada i que sobresurt respecte el principal. Consta d'un portal propi d'arc escarser arrebossat. L'acabat exterior és arrebossat i pintat de color blanc. La masia ha estat dividida en diversos habitatges independents.

## Història

Al cadastre de l'any 1764 hi figura un tal Josep Aldibert de Vilanoveta dit lo mas den Serra.

## Referències

* 1 2 «Mas d'en Serra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* 1 2 Mas d'en Serra, Mapa de patrimoni cultural de la Diputació de Barcelona